หมอเสริฐแชมป์ เศรษฐีหุ้น 6 ปีซ้อน รวม 7.7 หมื่นล้าน
เสี่ยกลางคว้าที่ 2 สมโภชน์ ได้ที่ 3,หมอเสริฐ นพ.ปราเสริฐ ปราสาททองโอสถ เจ้าของอาณาจักรโรงพยาบาลกรุงเทพ ยังเจ๋ง ครองบัลลังก์แชมป์เศรษฐีหุ้นไทยปี 2561 ติดต่อกันเป็นปีที่ 6 ถือหุ้นโรงพยาบาลกรุงเทพ-นนทเวช-บางกอกแอร์เวย์ส รวมมูลค่า 7.7 หมื่นล้านบาท ตามด้วยอันดับ 2 เศรษฐีหุ้นหน้าใหม่ เสี่ยกลาง สารัชถ์ รัตนาวะดี กอดหุ้นกัลฟ์รวย 5.8 หมื่นล้านบาท อันดับ 3 สมโภชน์ อาหุนัย เจ้าของ EA/EE รวย 4.2 หมื่นล้านบาท ด้านตระกูลปราสาททองโอสถ ครองแชมป์ตระกูลเศรษฐีหุ้นไทย 6 เครือญาติสร้างสถิติใหม่ถือครองหุ้นทะลุ 1 แสนล้านบาท,นับเป็นปีที่ 25 ที่วารสารการเงินธนาคาร ร่วมกับอาจารย์ประจำคณะพาณิชยศาสตร์และการบัญชี จุฬาลงกรณ์มหาวิทยาลัย ทำการจัดอันดับเศรษฐีหุ้นไทย วัดจากผู้ถือหุ้นรายใหญ่ประเภทบุคคลธรรมดาในประเทศที่ถือหุ้นสัดส่วน 0.5% ขึ้นไป ตามการปิดสมุดทะเบียนผู้ถือหุ้นล่าสุดก่อนวันที่ 30 กันยายน 2561,สำหรับผลการจัดอันดับเศรษฐีหุ้นไทยใน วารสารการเงินธนาคาร ฉบับเดือนธันวาคม 2561 ปรากฏว่า นพ.ปราเสริฐ ปราสาททองโอสถ หรือ หมอเสริฐ กรรมการผู้อำนวยการใหญ่ บมจ.กรุงเทพดุสิตเวชการ เจ้าของกลุ่มโรงพยาบาลกรุงเทพ ครองแชมป์เศรษฐีหุ้นไทยปี 2561 เป็นการครองแชมป์เศรษฐีหุ้นไทยติดต่อกันเป็นปีที่ 6 โดยปีนี้หมอเสริฐถือครองหุ้นมูลค่าสูงสุดเป็นอันดับ 1 รวม 77,129.32 ล้านบาท รวยเพิ่มขึ้น 13,602.02 ล้านบาท,หุ้นที่หมอเสริฐถือครองมี 4 บริษัท ได้แก่ บมจ.กรุงเทพดุสิตเวชการ (BDMS) หรือโรงพยาบาลกรุงเทพ โดยเป็นผู้ถือหุ้นใหญ่อันดับ 1 ในสัดส่วน 18.47% รวมมูลค่า 73,786.86 ล้านบาท บมจ.การบินกรุงเทพ (BA) เจ้าของสายการบินบางกอกแอร์เวย์ส 10.61% มูลค่า 2,985.22 ล้านบาท บมจ.โรงพยาบาลนนทเวช (NTV) 0.79% มูลค่า 75.48 ล้านบาท กองทุนรวมสิทธิการเช่าอสังหาริมทรัพย์สนามบินสมุย (SPF) 24.60% มูลค่า 281.75 ล้านบาท,ส่วนเศรษฐีหุ้นอันดับ 2 คือ เสี่ยกลาง-สารัชถ์ รัตนาวะดี กรรมการและประธานเจ้าหน้าที่บริหาร บมจ.กัลฟ์ เอ็นเนอร์จี ดีเวลลอปเมนท์ หรือ GULF เข้ามาติดทำเนียบเศรษฐีหุ้นไทยเป็นครั้งแรก จากการนำหุ้น GULF เข้าซื้อขายในตลาดหลักทรัพย์แห่งประเทศไทย เมื่อวันที่ 6 ธันวาคม 2560 วันแรกของการซื้อขาย ราคาหุ้น GULF พุ่งไปแตะสูงสุดที่ 59.50 บาท จากราคาเสนอขายประชาชนครั้งแรก (IPO) ที่ราคา 45 บาทต่อหุ้น เพิ่มขึ้น 14.50 บาท หรือ 32.22% หลังจากนั้นราคาหุ้นก็ทะยานสูงขึ้นอย่างต่อเนื่องมาอยู่ที่ 76.25 บาท ณ 30 กันยายน 2561 หรือเพิ่มขึ้นถึง 69.44% ส่งผลให้สารัชถ์ที่ถือหุ้น GULF ในสัดส่วน 35.44% มีมูลค่าหุ้นที่ถือครองรวมทั้งสิ้น 57,645 ล้านบาท สูงเป็นอันดับ 2 ของเศรษฐีหุ้นไทยปี 2561 สำหรับหุ้น GULF ถือเป็นมูลค่าหุ้น IPO ที่สูงที่สุดในรอบ 11 ปี โดยมีมูลค่าเกือบ 24,000 ล้านบาท ได้รับรางวัล Best Deal of the Year Awards จากงาน SET Awards 2018 อีกด้วย,เศรษฐีหุ้นอันดับ 3 ได้แก่ สมโภชน์ อาหุนัย เจ้าของ บมจ.พลังงานบริสุทธิ์ (EA) กิจการธุรกิจพลังงาน จำหน่ายน้ำมันไบโอดีเซล และจำหน่ายกระแสไฟฟ้าพลังงานแสงอาทิตย์ ยังคงรักษาตำแหน่งเศรษฐีหุ้นอันดับ 3 ไว้ได้อีกปีหนึ่ง มีมูลค่าหุ้นที่ถือครองรวม 42,209.41 ล้านบาท เพิ่มขึ้น 8,940.11 ล้านบาท หรือ 26.87% เนื่องจากราคาหุ้น EA ที่สมโภชน์ถือในสัดส่วน 23.44% ปรับตัวสูงขึ้น 10 บาท หรือ 26.14% คิดเป็นมูลค่าหุ้นที่ถือครอง 42,191.56 ล้านบาท เมื่อรวมกับหุ้น บมจ.อีเทอเนิล เอนเนอยี (EE) ในสัดส่วน 0.92% มูลค่า 17.85 ล้านบาท ทำให้มูลค่าความมั่งคั่งของสมโภชน์ในปีนี้เพิ่มขึ้นกว่า 8 พันล้านบาท,เศรษฐีหุ้นอันดับ 4 ได้แก่ ชูชาติ เพ็ชรอำไพ เจ้าของ บมจ.เมืองไทยแคปปิตอล (MTC) หรือชื่อเดิมคือเมืองไทยลิสซิ่ง ก้าวขึ้นจากอันดับ 8 เมื่อปีที่แล้ว ถือครองหุ้นรวมมูลค่า 35,392.22 ล้านบาท รวยขึ้น 9,664.53 ล้านบาท หรือ 37.56% หุ้นที่ชูชาติถือครอง นอกจาก MTC ในสัดส่วน 33.96% มูลค่า 34,742.72 ล้านบาท แล้วยังถือหุ้น บมจ.เอฟเอ็น แฟคตอรี่ เอ๊าท์เลท (FN) บมจ.อินเตอร์ลิงค์ เทเลคอ (ITEL) บมจ.โซลาร์ตรอน (SOLAR) บมจ.ที.เอ.ซี. คอนซูเมอร์ (TACC) ถือต่อเนื่องจากปีที่แล้ว ปีนี้ยังถือหุ้นเพิ่มใน บมจ.คันทรี่ กรุ๊ป ดีเวลลอปเมนท์ (CGD) และ บมจ.พริ้นซิเพิล แคปิตอล (PRINC) อีกด้วย,ขณะที่อันดับ 5 คือ ดาวนภา เพชรอำไพ ที่ก้าวขึ้นจากเศรษฐีหุ้นอันดับ 9 เมื่อปีที่แล้ว โดยถือหุ้น MTC ในสัดส่วน 33.96% มูลค่า 34,740 ล้านบาท รวยขึ้น 9,360 ล้านบาท หรือ 36.88%,เศรษฐีหุ้นอันดับ 6 ได้แก่ อนันต์ อัศวโภคิน ประธานกรรมการและกรรมการผู้จัดการ บมจ.แลนด์ แอนด์ เฮ้าส์ ที่ขยับขึ้นมาจากอันดับ 7 เมื่อปีที่แล้ว ถือครองหุ้นมูลค่ารวม 32,900.35 ล้านบาท เพิ่มขึ้น 4,580.30 ล้านบาท หรือ 16.17% ประกอบด้วย บมจ.แลนด์ แอนด์ เฮ้าส์ (LH) 23.93% มูลค่า 32,890 ล้านบาท บมจ.แมนดาริน โฮเต็ล (MANRIN) 1.36% มูลค่า 10.35 ล้านบาท,เศรษฐีหุ้นอันดับ 7 ได้แก่ นิติ โอสถานุเคราะห์ นักลงทุนรายใหญ่ทายาทอาณาจักรโอสถสภา ร่วงจากอันดับ 5 ของปีที่แล้ว แม้ว่าอันดับเศรษฐีหุ้นของนิติจะลดลงในปีนี้ แต่มูลค่าความมั่งคั่งของพอร์ตการลงทุน ยังเพิ่มขึ้นจากปีที่แล้ว โดยถือครองหุ้น 10 บริษัท มูลค่ารวม 31,964.71 ล้านบาท เพิ่มขึ้น 3,066.86 ล้านบาท หรือ 10.61%,เศรษฐีหุ้นอันดับ 8 ได้แก่ พิชญ์ โพธารามิก ทายาทคนเดียวของอดีตรัฐมนตรีว่าการกระทรวงพาณิชย์ อดิศัย โพธารามิก ผู้ก่อตั้ง บมจ.จัสมิน อินเตอร์เนชั่นแนล (JAS) ร่วงจากอันดับ 2 เมื่อปีที่แล้ว โดยถือหุ้นมูลค่ารวม 28,919.28 ล้านบาท ลดลง 15,163.65 ล้านบาท หรือ 34.40%,ความมั่งคั่งของพิชญ์ที่ลดลงในปีนี้ เนื่องจากได้ลดสัดส่วนการถือครองหุ้น JAS เหลือ 55.80% จาก 66.13% เมื่อปีที่แล้ว หรือลดลง 10.33% รวมมูลค่า 23,898.62 ล้านบาท ลดการถือหุ้น บมจ.โมโน เทคโนโลยี (MONO) ลง 6% คงเหลือหุ้นที่ถือครอง 64.20% รวมมูลค่า 5,080.67 ล้านบาท นอกจากนี้ราคาหุ้นของทั้ง 2 แห่ง ก็ปรับลดลงจากปีก่อนด้วย,เศรษฐีหุ้นอันดับ 9 ได้แก่ คีรี กาญจนพาสน์ ประธานกรรมการ บมจ.บีทีเอส กรุ๊ป โฮลดิ้งส์ (BTS) ปีนี้ร่วงลงจากอันดับ 6 ของปีที่แล้ว โดยหุ้นที่คีรีถือครองรวมมูลค่าทั้งสิ้น 28,372 ล้านบาท ลดลง 518.44 ล้านบาท หรือ 1.79% ประกอบด้วย หุ้น BTS ในสัดส่วน 24.41% มูลค่า 26,887.83 ล้านบาท กองทุนรวมโครงสร้างพื้นฐานระบบขนส่งมวลชนทางราง บีทีเอสโกรท (BTSGIF) 1.58% มูลค่า 1,109.61 ล้านบาท บมจ.วี จี ไอ โกลบอล มีเดีย (VGI) 0.55% มูลค่า 374.55 ล้านบาท,เศรษฐีหุ้นอันดับ 10 ได้แก่ ทองมา วิจิตรพงศ์พันธุ์ ประธานกรรมการบริหารและกรรมการผู้จัดการ บมจ.พฤกษา เรียลเอสเตท (PSH) ร่วงจากอันดับ 4 เมื่อปีที่แล้ว โดยมีมูลค่าหุ้นที่ถือครองรวม 28,011.68 ล้านบาท ลดลง 3,025.71 ล้านบาท หรือ 9.75% เนื่องจากหุ้น PSH ที่ทองมาถือในสัดส่วน 60.04% ราคาลดลงไป 9.75% รวมมูลค่า 27,857.01 ล้านบาท นอกจากนี้ยังถือหุ้น บมจ.อิตาเลียนไทย ดีเวล๊อปเมนต์ (ITD) อีก 0.96% มูลค่า 154.67 ล้านบาท,สำหรับแชมป์ตระกูลเศรษฐีหุ้นไทย 2561 ได้แก่ ตระกูลปราสาททองโอสถ เป็นแชมป์ตระกูลเศรษฐีหุ้นไทยเป็นปีที่ 4 ติดต่อกัน ปีนี้เครือญาติในตระกูลครองหุ้นรวมกันมีมูลค่าทะลุ 1 แสนล้านบาทเป็นครั้งแรกของทำเนียบเศรษฐีหุ้นไทย โดย 6 เครือญาติในตระกูล ได้แก่ นพ.ปราเสริฐ ปราสาททองโอสถ และ 5 ทายาท พุฒิพงศ์ สมฤทัย อาริญา ปรมาภรณ์ และ พล.ต.ท.วิสนุ ถือครองหุ้นรวมกันเป็นมูลค่า 104,530.22 ล้านบาท เพิ่มขึ้น 8,230.94 ล้านบาท หรือ 8.55%,ตระกูลเศรษฐีหุ้นไทยอันดับ 2 ปีนี้ตกเป็นของตระกูลเพ็ชรอำไพ-เพชรอำไพ โดย 3 เครือญาติ เจ้าของ บมจ.เมืองไทยแคปปิตอล (MTC) ชูชาติ เพ็ชรอำไพ ดาวนภา เพ็ชรอำไพ ศึกษิต เพชรอำไพ ถือครองหุ้นรวมมูลค่า 70,592.91 ล้านบาท เพิ่มขึ้น 18,951.94 ล้านบาท หรือ 36.70%,ตระกูลเศรษฐีหุ้นอันดับ 3 ได้แก่ ตระกูลจิราธิวัฒน์ เครือญาติเศรษฐีหุ้นในตระกูล 40 คน ถือครองหุ้นรวมกันทั้งสิ้น 70,382.03 ล้านบาท เพิ่มขึ้น 644.05 ล้านบาท หรือ 0.92%,ผู้สื่อข่าวรายงานด้วยว่า นอกจากจะก้าวเข้าเป็นเศรษฐีหุ้นหน้าใหม่ในปีนี้แล้ว เสี่ยกลาง-สารัชถ์ รัตนาวะดี ยังนำตระกูลรัตนาวะดีขึ้นทำเนียบตระกูลเศรษฐีหุ้นอันดับ 4 อีกด้วย โดยถือครองหุ้นมูลค่ารวม 57,645 ล้านบาท และตระกูลเศรษฐีหุ้นอันดับ 5 ได้แก่ ตระกูลอาหุนัย โดย 4 เครือญาติในตระกูล ได้แก่ สมโภชน์ สุภาภรณ์ พลสิทธิ์ และพีรพล ถือครองหุ้นรวมมูลค่า 45,421.41 ล้านบาท เพิ่มขึ้น 8,825.06 ล้านบาท หรือ 24.11%
หมอเสริฐ นพ.ปราเสริฐ ปราสาททองโอสถ เจ้าของอาณาจักรโรงพยาบาลกรุงเทพ ยังเจ๋ง ครองบัลลังก์แชมป์เศรษฐีหุ้นไทยปี 2561 ติดต่อกันเป็นปีที่ 6 ถือหุ้นโรงพยาบาลกรุงเทพ-นนทเวช-บางกอกแอร์เวย์ส
ปราเสริฐ ปราสาททองโอสถ,เศรษฐีหุ้นไทย,วารสารการเงินธนาคาร,สารัชถ์ รัตนาวะดี,ข่าวหน้า 1,ข่าวทั่วไป